"Il-problema tal-faqar hija waħda kumplessa li teħtieġ soluzzjonijiet konkreti....għalkemm il-benefiċċji soċjali jgħinu fit-trażżin tal-faqar...weħidhom mhux se jeqirduh." Hekk sostniet Caritas Malta fil-proposti tagħhom fid-dokument tal-Pre-Budget 2022...fejn ġie spjegat li fi studju Caritas Malta identifikat 3 tipi ta' familja fejn ġie kkalkulat l-ispiża tagħhom fis-sena. Apparti l-ispejjeż ta' ikel u spejjeż neċessarji varji – meta wieħed jikkalkula spejjeż fuq kiri ta' residenzi privati, karozza u ristoranti...koppja anzjana għandha spiża ta' madwar €18,000 filwaqt li għall-familja ta' adult wieħed u żewġt itfal l-ispiża titla għal €22,000 u €25,000 għal familja b'żewġ adulti u żewġt itfal. Caritas Malta spjegat li diversi miżuri soċjali, benefiċċji u skemi tal-Housing wasslu biex titaffha tbatija u biex ukoll jinżamm f'livell baxx il-persuni li jesperjenzaw deprivazzjoni materjali severa. Fl-istess waqt iċ-ċirkustanza preżenti u l-isfidi ekonomiċi qed joħlqu diffikultajiet ġodda għal faxex bi dħul baxx jew f'qagħda soċjali prekarja. Jeżistu wkoll faxex li ma jidhrux fl-istatistika għax mhux reġistrati b'karta ta' identità uffiċjali li qed jgħixu f'qagħda prekarja u xi drabi anke f'faqar assolut. Dawn jinkludu persuni li qed jistennew ażil u persuni bla saqaf fuq rashom. Caritas Malta ressqet numru ta' proposti u ssuġġeriet diversi rakkomandazzjonijiet fosthom; Tiġi mwaqqfa sistema ta' karta ta' identità uffiċjali b'indirizz temporanju għal persuni li huma bla saqaf sabiex ikunu jistgħu jaċċessaw assistenza soċjali, servizzi mediċi, benefiċċji oħra kif ukoll japplikaw għax-xogħol: Proposta wkoll is-sistema tal-flus diġitali għal dawn li ma jkollhomx aċċess għall-għodod finanzjari biex jimxu maż-żminijiet. Għaldaqstant qed jiġi propost digital wallek bi skema ta' vawċers: Second Time Buyers li m'humiex jixtru proprjetà għall-investiment personali tagħhom iħallsu biss 10% tal-proprjetà. Għall-immigranti li jinsabu f'qagħda prekarja u li huma f'pożizzjoni li jaħdmu u jikkontribbwixxu għall-ekonomija, tiġi mnaqqsa l-burokrazija biex dawn jingħataw permess tax-xogħol adegwat biex ikunu jistgħu jidħlu fis-suq tax-xogħol b'mod legali: Bżonn urġenti ta' integrazzjoni fis-soċjetà Maltija għall-immigranti. Isir issussidjar ta' ikel bnin bħal ħaxix u frott biex jgħin lill-poplu Malti u Għawdxi jiekol san....filwaqt li l-bdiewa Maltin isalvaw il-prodott lokali tagħhom: riveduta lis-Scheme 9 biex tfal eliġibbli għal dan is-servizz ta' appoġġ ikunu jistgħu għal darb'oħra jerġgħu jibbenefikaw kemm minn ikla ta' nofsinhar, kemm mill-istationary kif ukoll minn uniformi ġdida: Appell biex tiġi riveduta l-COLA; Jiġi mwaqqaf istitut ta' riċerka nazzjonali.